Mai mulți internauți au surprins o tânără plimbându-se goală prin cartierul clujean Bună Ziua.

La începutul lunii, aceeași tânără a intrat în Grand Hotel Italia, punând pe jar angajații care fugeau dintr-o parte în alta disperați să o acopere cu fețe de mese, având în vedere că în holul hotelului se aflau mai mulți clienți.

Imediat, reprezentanții hotelului au chemat poliția.

"La data de 2 iunie, în jurul orei 13:00, Poliţia a fost sesizată de către recepţionerul unui hotel de pe strada Trifoiului cu privire la faptul că, în incinta hotelului, a pătruns o femeie care nu purta îmbrăcăminte. Poliţiştii s-au deplasat la faţa locului şi au identificat o femeie de 29 de ani, din Timișoara, care locuiește în Cluj-Napoca", au declarat reprezentanții IPJ Cluj.

Aceștia mai spun că femeia purta un halat în momentul în care poliţiştii au ajuns.

"Femeia era agitată şi incoerentă în exprimare. La faţa locului a intervenit un echipaj al ambulanţei care a transportat-o pe tânără la Clinica de Psihiatrie unde a rămas internată", mai spune IPJ Cluj.